《村居春日》
明代·沈仕

柳堰迷丹日，蓬扉启绿烟。
人间啼鸟外，兴剧落花前。
野色连三径，山光满四筵。
鹔鷞随可解，堪作酒家钱。

作者简介：（1488—1565）浙江仁和人，字懋学，一字子登，号青门山人。身本贵介，志则清真，野服山中，浪游海外，诗篇雅调，人称江湖诗人第一流。好古名画，摩挲有得，援笔挥洒，风神气韵绝妙。有《青门诗集》、《唾窗集》。